Nagyné Dr. Gats Andrea Babicsné Dr. Tőke Erzsébet Dr. Károlyi Ákos

Aláírás: ……………………..

Dátum: …………………………..… …………………………… ……………………..

**A 2022. július 19-ei rendkívüli Közgyűlés határozatai**

**272/2022. (VII.19.) Kgy. számú határozat**

A Közgyűlés a 2022. július 19-ei rendkívüli ülés napirendjét az alábbiak szerint fogadta el:

**NYILVÁNOS ÜLÉS**

**1./ Javaslat ingatlanokkal kapcsolatos döntések meghozatalára**

**Előadók:** Dr. Nemény András polgármester

Dr. Horváth Attila alpolgármester

**2./ Javaslat településrendezési eszköz módosításának elfogadására**

**Előadók:** Dr. Nemény András polgármester

Dr. Horváth Attila alpolgármester

**3./** **Javaslat a Szombathely - Zanat kerékpár út kialakításával kapcsolatos döntés meghozatalára**

**Előadók:** Dr. Nemény András polgármester

Dr. Horváth Attila alpolgármester

Horváth Soma alpolgármester

**Felelős:** Dr. Nemény András polgármester

**Határidő:** azonnal

***1./ Javaslat ingatlanokkal kapcsolatos döntések meghozatalára***

***Előadók:*** *Dr. Nemény András polgármester*

*Dr. Horváth Attila alpolgármester*

**273/2022. (VII.19.) Kgy. sz. határozat**

1. A Közgyűlés Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet Versenyeztetési Szabályzat 39.) pontja alapján a szombathelyi 02089/3 hrsz.-ú ingatlanból telekalakítási eljárás lefolytatását követően kialakuló 69.973 m2 nagyságú terület értékesítésére 2022. május 27. napján kiírt pályázati felhívás tekintetében a DOMINO Trans Nemzetközi-Belföldi Fuvarozó és Szállítmányozó Külkereskedelmi Kft. ajánlattevő pályázatát érvényesnek, a pályázati eljárást pedig eredményesnek nyilvánítja. A nyertes ajánlattevő által ajánlott vételár 352.174.109,- Ft + ÁFA.

1. A Közgyűlés felhatalmazza a polgármestert, hogy a nyertes ajánlattevővel az adásvételi szerződést megkösse.
2. A Közgyűlés tudomásul veszi, hogy a Söpte Önkormányzatával 2020. november 19-én kötött előzetes keretmegállapodás értelmében a vevőt terhelő vételár fizetési kötelezettség teljesítésétől számított 30 napon belül a befolyt nettó vételár 11 %-ának megfelelő, azaz 38.739.152 Ft összegű pénzügyi támogatás átutalással történő megfizetése szükséges Söpte Önkormányzata részére.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

***Kiosztott határozat:***

**274/2022. (VII. 19.) Kgy. számú határozat**

Szombathely Megyei Jogú Város Közgyűlése a 70/2021. (VI.24.) Kgy. sz. határozat alapján a SZOVA Nonprofit Zrt. tulajdonát képező szombathelyi 5202 hrsz.-ú, Szombathely, Győrffy István utca 22. szám alatti ingatlanra vonatkozó, a határozati javaslat melléklete szerinti adásvételi szerződést jóváhagyja.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(végrehajtásért: Nagyné dr. Gats Andrea, a Jogi és Képviselői Osztály vezetője

Kovács Cecília, a társaság vezérigazgatója)

**Határidő:** azonnal

***2./ Javaslat településrendezési eszköz módosításának elfogadására***

***Előadók:*** *Dr. Nemény András polgármester*

*Dr. Horváth Attila alpolgármester*

**275/2022. (VII. 19.) Kgy. számú határozat**

1. Szombathely Megyei Jogú Város Közgyűlése megismerte - a Szombathely, M86 autóút Körmend (M80) - Szombathely-Zanat kelet (M86) közötti M86-os gyorsforgalmi út nyomvonal kijelölésére vonatkozóan - a településrendezési eszköz módosítása érdekében folytatott eljárás során az állami főépítész által kiadott záró szakmai véleményt.
2. Szombathely Megyei Jogú Város Önkormányzata Közgyűlése a térségi övezeti lehatárolásokra vonatkozó, az adatszolgáltató és véleményező szervektől beérkezett adatszolgáltatások alapján **-** *Magyarország és egyes kiemelt térségeinek területrendezési tervéről* szóló 2018. évi CXXXIX. törvény 22. §-ra és a *területfejlesztési koncepció, a területfejlesztési program és a területrendezési terv tartalmi követelményeiről, valamint illeszkedésük, kidolgozásuk, egyeztetésük, elfogadásuk és közzétételük részletes szabályairól* szóló 218/2009. (X.6.) Korm.rendelet 9/A. §-ra figyelemmel – megállapítja, hogy a beérkezett lehatárolások alapján elvégzett felülvizsgálat során a településszerkezeti terv területfelhasználásai és a helyi építési szabályzat övezeti kijelölései megfelelnek a térségi övezeti lehatárolásnak. A vizsgálat során a korábbi területrendezési törvényben foglaltakhoz képest a térségi övezetek megnevezése és a térségi övezetek határainak tekintetében jogszabályi változásból eredően eltérés került feltárásra, így a településrendezési eszközök módosítására a településszerkezeti terv szerinti tartalommal vált szükségessé.
3. Szombathely Megyei Jogú Város Közgyűlése a 257/2006. (IX. 7.) Kgy. sz. határozatával elfogadott Településszerkezeti tervét az épített környezet alakításáról és védelméről szóló 1997. évi LXXVIII. törvény (a továbbiakban: Étv.) 8. § és 10. § előírásainak megfelelően módosítja úgy, hogy

3.1. a 257/2006. (IX. 7.) Kgy. számú határozat 3. melléklete (településszerkezeti tervlap) helyébe jelen határozat 3. melléklete lép,

3.2. a 257/2006. (IX. 7.) Kgy. számú határozat kiegészül a:

4. melléklet szerinti szerkezeti terv leírásával,

5. melléklet szerinti változások ütemezésével,

6. melléklet szerinti területi tervekkel való összhang igazolásával,

7. melléklet szerinti biológiai aktivitásérték számítással,

8. melléklet szerinti területi mérleggel.

1. A Közgyűlés felkéri a városi főépítészt, hogy az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (a továbbiakban: Kormányrendelet) 43. § (2) bekezdése alapján gondoskodjon a településrendezési eszköz Étv. 8. § (4) bekezdése szerinti nyilvánosságáról és megküldéséről.

**A végrehajtásért felelős:** Dr. Nemény András polgármester

Sütő Gabriella városi főépítész

**Határidő:** 1. pont vonatkozásában azonnal

2. pont vonatkozásában azonnal

3. pont vonatkozásában 2022. augusztus 01.

4. pont vonatkozásában 2022. augusztus 15.

**Szombathely Megyei Jogú Város Önkormányzata Közgyűlésének**

**……../2022. (…...) önkormányzati rendelete**

**a Szombathely Megyei Jogú Város Helyi Építési Szabályzatáról, valamint Szabályozási Tervének jóváhagyásáról szóló 30/2006. (IX.7.) önkormányzati rendelet módosításáról**

***3./******Javaslat a Szombathely - Zanat kerékpárút kialakításával kapcsolatos döntés meghozatalára***

***Előadók:*** *Dr. Nemény András polgármester*

*Dr. Horváth Attila alpolgármester*

*Horváth Soma alpolgármester*

**276/2022. (VII.19.) Kgy. sz. határozat**

Szombathely Megyei Jogú Város Közgyűlése támogatja „Szombathely-Zanat kerékpárút” című projekt megvalósítását, és jóváhagyja, hogy a kivitelezéséhez szükséges bruttó 96.037.904 Ft összegű fedezet a 2022. évi költségvetés terhére kerüljön biztosításra.

**Felelős:**  Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Stéger Gábor, a Közgazdasági és Adó Osztály vezetője

Kalmár Ervin, a Városüzemeltetési Osztály vezetője)

**Határidő:** a költségvetési rendelet következő módosítása